EkBass/fiwiki-20250220-pages-articles huggingface dataset:
Witteveen–Kolkin oireyhtymä

Witteveen–Kolkin oireyhtymä on synnynnäisenä hermoston kehityshäiriönä ilmenevä erittäin harvinainen oireyhtymä. Oirekuva on yksilöllisesti vaihteleva.Johanna Rintahaka, Witteveen-Kolkin oireyhtymä Tukiliitto 9.3.2023, viitattu 7.7.2023 Witteveen–Kolkin oireyhtymästä kärsivillä lapsilla voi ensimmäisten elinkuukausien aikana ilmetä syömisongelmia. Pituuskasvu saattaa olla hidastunutta. Noin puolilla potilaista esiintyy hypotonia, noin puolilla mikrokefalia ja noin puolilla motorinen kehitysviive. Oppimisvaikeudet ovat Witteveen–Kolkin oireyhtymässä yleisiä, ja jos kehitysvamma todetaan, se on yleensä lievä. Osalla sairastuneista on ilmennyt myös epilepsiaa. Witteveen–Kolkin oireyhtymään liittyvät sille ominaiset kasvonpiirteet, joissa tyypillisesti otsa on pitkä ja kapea, silmäluomiraot alaspäin suuntautuneet, kasvot muodoltaan kolmiomaiset, leuka terävä ja ylähuuli ohut. Oireyhtymän yhteydessä saattaa myös esiintyä suulakihalkio tai nivelten ylitaipuisuus. Joskus on todettu näköhäiriöitä, minkä lisäksi oireyhtymän piirteisiin kuuluu huonokuuloisuus, joka voi olla alkuperältään sensorineuraalinen, konduktiivinen tai sekamuotoinen. Oireyhtymään mahdollisesti kuuluviin synnynnäisiin rakennepoikkeavuuksiin kuuluvat lantiomunuainen, kammioväliseinäaukko, paksuuntunut aorttaläppä, kystoseele ja ureteroseele. Pienellä osalla sairastuneista on ollut myös aivojen rakennepoikkeavuus, kuten aivokammioiden suurikokoisuus, aivokurkiaisen poikkeavuus, pikkuaivoatrofia tai tyypin I Arnold–Chiarin epämuodostuma. Witteveen–Kolkin oireyhtymään liittyy noin kolmasosalla sairastuneista psykiatrisia ongelmia tai käytöshäiriöitä. Sosiaaliset vuorovaikutustaidot voivat olla puutteelliset. Ongelmina saattaa ilmetä keskittymiskyvyttömyyttä, levottomuutta, ylivilkkautta, autismin kirjon häiriö tai ADHD. Aggressiivisuutta ja pakko- oireista käyttäytymistä voi myös esiintyä. Mahdollisia oireyhtymään liittyviä psykiatrisia sairauksia ovat esimerkiksi masennus ja skitsoaffektiivinen häiriö. Witteveen–Kolkin oireyhtymä johtuu kromosomin 15 geenin SIN3A mutaatiosta. Sitä aiheuttavat myös kromosomialueen 15a24 mikrodeleetiot, joihin liittyy SIN3A-geenin deleetio. 15q24-mikrodeleetion aiheuttamassa oireistossa kuitenkin kehitysvamma on usein keskivaikea tai vaikea. Oirekuva on näissä tapauksissa myös tavallista moninaisempi. Yleensä Witteveen–Kolkin oireyhtymän taustalla on de novo -mutaatio. Periytyvyys on autosomaalinen ja vallitseva. Oireyhtymästä arvioidaan kärsivän alle yhden elävänä syntyvän lapsen miljoonaa kohden. Esiintyvyys on yhtäläinen sukupuolesta riippumatta. Parannuskeinoa ei ole vaan hoito on oireenmukainen. Oireyhtymän kuvasivat ensimmäisinä Josefine S. Witteveen ja Sharon M. Kolk vuonna 2016. == Lähteet == Luokka:Oireyhtymät Luokka:Perinnölliset sairaudet
Gabdennasyr Kursavi

Gabdennasyr Kursavi (, ; 1776–1812) oli tataarilainen imaami, valistaja, hanafi-maturidi -teologi, merkittävä jadidisti. Qursawi syntyi nykyisessä Arçan piirissä, Tatarstanissa. Hän menehtyi suorittaessaan pyhiinvaellusta Mekkaan. Qursawi on haudattu Istanbulin Üsküdariin.Арча төбәге тарихы. Казан, Татарстан китап нәшрияты, 1996. ==Lähteet== Luokka:Vuonna 1776 syntyneet Luokka:Vuonna 1812 kuolleet Luokka:Tataarit Luokka:Islamilaiset teologit Luokka:Imaamit
Lapuan kansallispuku

Lapuan kansallispuku on suomalainen kansallispuku. Kansallispuku on suunniteltu 1930-luvun alussa. Suunnittelijan henkilöllisyys ei ole tiedossa. Pukuun kuuluu mm. karstalangasta kudottu hame, helysolki ja punainen liivi. == Aiheesta muualla == * http://www.lapuanpuku.fi/index.html == Lähteet == Luokka:Suomalaiset kansallispuvut Luokka:Lapua
Daniel Barritt

Daniel Barritt (s. 23. elokuuta 1980) on brittiläinen kartanlukija. == Ura == Barritt aloitti kilpailemisen vuonna 1999 ja on osallistunut yli sataan rallin MM-sarjan kilpailuun. Hänen uransa lähti nousuun David Higginsin kanssa vuonna 2002, jolloin he voittivat SCCA Pro Rally -sarjan mestaruuden. Hän osallistui Alastair Fisherin kanssa WRC Academyyn vuonna 2011 ja liittyi Elfyn Evansin kartanlukijaksi vuonna 2013. He kilpailivat WRC2-sarjassa ennen nousua rallin MM-sarjaan. Barritt liittyi Takamoto Katsutan kartanlukijaksi vuonna 2019. Vuonna 2021 Viron rallissa hän loukkasi niskansa ja selkänsä ja joutui sivuun kuntoutumisen ajaksi. == Lähteet == == Aiheesta muualla == * eWRC-sivustolla Luokka:Brittiläiset kartanlukijat Luokka:Vuonna 1980 syntyneet Luokka:Elävät henkilöt
Dunja Mijatović

Dunja Mijatović (s. 8. syyskuuta 1964 Sarajevo) on bosnialainen ihmisoikeusvaikuttaja.High Commissioner congratulated Dunja Mijatović on her election to the post of Council of Europe Commissioner for Human Rights High Commissioner for Human Rights in the Russian Federation 30.1.2018, viitattu 7.7.2023 Mijatović valmistui vuonna 1987 Sarajevon yliopistosta. Myöhemmin hän opiskeli Bolognan yliopistossa ja London School of Economicsissa. Hän on ammattiurallaan keskittynyt varsinkin työhön sananvapauden hyväksi. Mijatović toimi vuosina 2005–2007 Euroopan neuvoston kriisiaikojen ilmaisun- ja tiedotuksenvapauden asiantuntijoiden ryhmän ja vuosina 2007–2010 Euroopan sääntelyelinten ohjelman johtajana. Vuosina 2001–2010 hän johti Bosnia- Hertsegovinan sähköisen viestinnän sääntelyelintä. Vuosina 2010–2017 hän oli Euroopan turvallisuus- ja yhteistyöjärjestön tiedotuksenvapausedustaja.The Commissioner Council of Europe, viitattu 7.7.2023 Mijatović valittiin 24. tammikuuta 2018 Euroopan neuvoston ihmisoikeusvaltuutetuksi 107:lla äänellä 229:sta. Hän astui 1. huhtikuuta 2018 virkaan kuusivuotiskaudelle. Häntä edelsi tehtävissä Nils Muižnieks. Komissaarina Mijatović on työskennellyt muun muassa ilmaisunvapauden, toimittajien turvallisuuden, ihmisoikeusaktivistien suojelun sekä siirtolaisten ja pakolaisten oikeuksien hyväksi. Hän on ollut aktiivinen syrjinnän ja vihapuheen vastaisessa työssä. Mijatović on keskittynyt myös naisten, lasten ja haavoittuvaisten ryhmien kohtaamien ihmisoikeushaasteiden ratkaisuun varsinkin konfliktin ja pakolaisuuden oloissa. Lisäksi hän on työskennellyt Ukrainan sodan ihmisoikeusseurausten parissa. Mijatović vaati 6. heinäkuuta 2023 Iltalehden toimittaja Ida Erämaahan kohdistuneen uhkailun tutkintaa ja tuomitsemista. Hän piti toimittajaan kohdistettua ja uhkauksiin johtanutta kampanjaa vakavana.Euroopan neuvoston ihmisoikeus­valtuutettu otti kantaa Iltalehden toimittajaan kohdistettuun uhkailuun – ”Tulisi tutkia ja tuomita selvästi” Ilta-Sanomat 6.7.2023, viitattu 7.7.2023 Joulukuussa 2023 Mijatović ilmaisi huolensa pakolaisten ja turvapaikanhakijoiden oikeuksista Suomen itärajan tilapäisen sulkemisen yhteydessä sisäministeri Mari Rantaselle osoittamassa kirjeessään. == Lähteet == Luokka:Bosniahertsegovinalaiset henkilöt Luokka:Ihmisoikeusaktivistit Luokka:Vuonna 1964 syntyneet Luokka:Elävät henkilöt
Wiedemann–Steinerin oireyhtymä

Wiedemann–Steinerin oireyhtymä on oireyhtymä, jota aiheuttavat KMT2A-geenin mutaatiot. Yleensä oireyhtymän taustalla on de novo -mutaatio. Periytymistapa on vallitseva.Helena Kääriäinen, Wiedemann-Steinerin oireyhtymä Tukiliitto 25.10.2019, viitattu 7.7.2023 Wiedemann–Steinerin oireyhtymään liittyy lyhytkasvuisuutta, kehitysvammaisuutta ja poikkeavat kasvonpiirteet. Poikkeavaa karvoitusta kyynärseudulla esiintyy yli 50 %:lla potilaista. Sitä pidettiin aiemmin oireyhtymälle tyypillisenä erityispiirteenä, mutta geenitutkimuksissa oireyhtymä on osoittautunut luultua yleisemmäksi ja sen oirekuva on täsmentynyt. Useimmiten Wiedemann–Steinerin oireyhtymä johtaa lievään tai keskivaikeaan kehitysvammaisuuteen. Kehitysviive on havaittu kielentuotossa noin 80 %:lla ja motorisissa taidoissa selkeänä noin 60 %:lla. Monet jäävät pienikokoisiksi. Tyypillisiin kasvonpiirteisiin kuuluvat pitkät ja kapeat, toisistaan etäiset luomiraot, korostuvat kulmakarvat ja silmäripset, leveähkö nenä sekä pitkähkö ylähuuli. Joskus Wiedemann–Steinerin oireyhtymään liittyvissä kasvonpiirteissä on huomattavaa samankaltaisuutta Kabuki-oireyhtymässä ja Cornelia de Lange -oireyhtymässä esiintyvien kasvonpiirteiden kanssa. Alle puolilla potilaista on ilmennyt luuston poikkeavuuksia. Osalla on todettu myös sydämen rakennepoikkeamia, pienikätisyyttä ja -jalkaisuutta, epilepsiaa sekä hypotoniaa. Suurimmalla osalla Wiedemann–Steinerin oireyhtymästä kärsivistä on ollut silmälöydöksenä karsastus, kyyneltieongelmia tai ptoosi. Oireyhtymään liittyvinä psyykkisinä piirteinä on kuvattu aggressiivisuutta, keskittymiskyvyn puutetta, ahdistuneisuutta ja stereotyyppisiä toimintoja. Wiedemann–Steinerin oireyhtymään viittaavia tapauskuvauksia julkaistiin ensimmäisen kerran 1980-luvun loppupuolella. Oireyhtymä nimettiin kahden ensimmäisen raportin laatijoiden mukaan. Vuonna 2012 löydettiin oireyhtymää aiheuttava virhe KMT2A-geenistä. Tapauksia on esiintynyt eri puolilla maailmaa, mutta esiintyvyydestä ei ole tietoa. Alidiagnosointia on arveltu esiintyvän runsaasti. Parannuskeinoa Wiedemann–Steinerin oireyhtymään ei ole vaan hoito on oireenmukaista. == Lähteet == Luokka:Oireyhtymät Luokka:Perinnölliset sairaudet
Hålogalandin laamanninoikeus

Hålogalandin laamanninoikeus (norj. Hålogaland lagmannsrett) on yksi Norjan kuudesta laamanninoikeudesta. Sen tuomiopiiri koostuu Nordlandin, Tromssan ja Finnmarkin lääneistä. Håloagalandin laamanninoikeus toimii Tromssassa. ==Käräjäoikeudet== Hålogalandin laamanninoikeus toimii valitustuomioistuimena Helgelandin, Indre ja Østre Finnmarkin, Midtre Hålogalandin, Pohjois-Tromssan ja Senjan, Saltenin ja Lofoottien sekä Vestre Finnmarkin käräjäoikeudelle. ==Lähteet== ==Aiheesta muualla== * Laamanninoikeuden verkkosivut Luokka:Norjan laamanninoikeudet
Heikki Takamäki

Heikki Jouko Takamäki (18. maaliskuuta 1947 Kuortane – 21. heinäkuuta 2023 TampereVainajia. Viiskunta 27.7.2023, s. 5.) oli suomalainen kauppias ja kaupan alan järjestövaikuttaja, joka sai kauppaneuvoksen arvonimen. Viitattu 7.7.2023. Heikki Takamäki syntyi konttorinhoitaja Aaro Takamäen ja Hilja Ahopellon perheeseen. Hän avioitui 1969 kotitalousopettaja Kaija Salmisen kanssa. Takamäki kävi keskikoulun ja opiskeli maanviljelys- ja kauppateknikoksi. Diplomikauppias hänestä tuli 1988. Takamäki oli Keskon Seinäjoen konttorin myyjä 1966–1971 ja neuvoja 1971–1974, Kauhavan Hela- Marketin ja Alahärmän Härmä-Marketin apulaisjohtaja 1974–1979, K-Rauta Takamäen kauppias Alavudella 1979–1994, K-Rauta Rauta-Otra Nekalan toimitusjohtaja Tampereella vuodesta 1994 ja Kesport-Intersport Nekalan kauppias 1995–1999. Takamäellä oli myös useita luottamustehtäviä. Keskossa hän oli Seinäjoen neuvottelukunnan jäsen 1982–1984, hallintoneuvoston jäsen 1992–1999 ja varapuheenjohtaja 1997–1999, valtuutettu 1994–1998, työvaliokunnan jäsen 1999–2000, hallituksen jäsen vuodesta 2000 ja puheenjohtaja vuodesta 2003. Hän oli myös Suomen Vähittäiskauppiasliiton, vuodesta 1997 K-kauppiasliitto, Seinäjoen piirin johtokunnan jäsen 1980–1982, rautakauppatoimikunnan puheenjohtaja 1980–1982, liiton rautakauppajaoston johtokunnan jäsen vuodesta 1980 ja toinen varapuheenjohtaja 1984–1988 sekä liittohallituksen toinen varapuheenjohtaja 1984–1988, ensimmäinen varapuheenjohtaja 1989–1992 ja puheenjohtaja 1993–2002. Seinäjoen Maila- Jussien johtokuntaan 1975–1984 kuulunut ja Suomen Pesäpalloliiton hopeisen ansiomerkin saanut Takamäki valittiin 2012 Superpesis Oy:n hallituksen puheenjohtajaksi. Kauppaneuvoksen arvonimen Takamäki sai 2004. == Lähteet == == Aiheesta muualla == * Heikki Takamäen muistokirjoitus Helsingin Sanomissa Luokka:Suomalaiset kauppiaat Luokka:Kauppaneuvokset Luokka:Vuonna 1947 syntyneet Luokka:Vuonna 2023 kuolleet
Grensen

pienoiskuva|200px|Näkymä Grenseniltä Stortorvetin suuntaan. Taustalla Oslon tuomiokirkko. Grensen on Oslon ydinkeskustassa sijaitseva katu, joka ulottuu Stortorvet-aukiolta Professor Aschehougs plass -aukiolle. Se on yksi kaupungin tärkeimmistä liikekaduista, ja sillä kulkee paljon joukkoliikennettä. ==Kuvia== Stortorvets01.jpg|Grensen 1: Stortorvets Gjæstgiveri. Grensen 3 oslo og akers sparebank rk 165440 IMG 8609.JPG|Grensen 3: Entinen Akers Sparebankin pääkonttori vuodelta 1933. Täällä toimii muun muassa työtuomioistuin. Grensen 10 Brødrene Wolds gård ID 163472.JPG|Grensen 10: Tässä talossa aloitti vuonna 1880 Norjan ensimmäinen puhelinkeskus. Grensen 12.jpg|Grensen 12: Grændesens Skotøimagazin -kenkäkauppa on toiminut paikalla vuodesta 1889. Vuonna 1950 silloinen rakennus paloi, ja seuraavana vuonna valmistui nykyinen kahdeksankerroksinen kerrostalo. ==Lähteet== ==Aiheesta muualla== Luokka:Oslon kadut
Vuoden karikatyyppi

Vuoden karikatyyppi on henkilö, jonka Grafian alainen Suomen karikatyristien ja pilapiirtäjien kilta Skarpit vuosittain valitsee. Valinnan perusteena on, että henkilö on "suomalainen, mediassa vahvasti esillä ollut henkilö, joka on persoonaltaan ja ulkoiselta olemukseltaan mielenkiintoinen piirrettävä”. Valittu henkilö saa itselleen yhden hänestä piirretyistä karikatyyreistä. ==Karikatyypit== Lähde:Grafia, Haku: Vuoden karikatyyppi * 2010 Sofi Oksanen * 2011 Jutta Urpilainen * 2012 Timo Soini * 2013 Jörn Donner * 2014 Ismo Leikola * 2015 Jarkko Nieminen * 2016 Sauli Niinistö * 2017 Jan Vapaavuori * 2018 Heikki Kinnunen * 2020 Santtu-Matias Rouvali * 2021 Kalervo Kummola * 2022 Mika Salminen * 2023 Lauri Markkanen ==Lähteet== Luokka:Pilakuva
Kamerunin historia

Kamerunin historia kertoo Kamerunin historiasta. Varhaismmat merkit ihmisasutuksesta Kamerunin alueella ovat ajalta 50 000 vuotta sitten. Varhaisimmin Kamerunissa asunut väestö, josta on hyvästi tietoa, on pygmeihin, baka-kansaan kuuluva väestö, joka elää metsästäjä-keräilijöinä. Jossain vaiheessa maan pohjoisosassa sao-kansa perusti yhdyskuntia ja valtakuntia. Myöhemmin 1400-luvulla oli Kamerunin pohjoisosasta Nigeriaan ulottuva Kotokon kuningaskunta. 1700-luvulla tuli pohjoisen suunnalta fulaneja, jotka olivat muslimeja. 1470-luvulta alkaen portugalilaisia tuli Kamerunin rannikolle ja muun muassa Doulaan ja Bimbiaan perustettiin orjakauppasatamia. 1800-luvulla orjakaupan loputtua eurooppalaiset kauppasivat kumia ja palmuöljyä. Tuolloin saksalaiset ja britit olivat Kamerunissa merkittäviä kaupankävijöitä. Kamerunista tuli Saksan siirtomaa 1884. Kun Saksan siirtomaat jaettiin ensimmäisen maailmansodan jälkeen Ison-Britannian ja Ranskan kesken, Ranska sai suurimman osan Kamerunista ja Iso-Britannia sai pienen alueen Nigerian eteläpuolelta. Ranskalle kuulunut osa itsenäistyi 1960. Seuraavana vuonna Isolle-Britannialle kuuluneilla alueilla järjestettiin kansanäänestys, jonka perusteella pohjoinen alue liittyi Nigeriaan ja eteläinen Kameruniin. == Lähteet == *
Gabonin historia

Gabonin historia kertoo Gabonin historiasta. Gabonin sisäosien ensimmäiset ihmiset kuuluivat pygmeihin kuuluviin heimoihin. Useampi bantuihin kuuluva heimo tuli Gaboniin noin 100 ekr. Ensimmäisinä eurooppalaisina portugalilaiset merimatkaajat kävivät Gabonin alueella 1472. He seikkailivat tuolloin Gabonjoen suun seudulla. 1500-luvulla orjakaupan ollessa valloillaan Gabonin rannikkoalueella oli orjakaupan suuri keskittymä. 1800-luvun alussa ranskalaiset sopivat protektoraateista. Uudenenglannin lähetystyön myötä perustettiin Barakan lähetysasema ja tästä sai alkunsa 1848 perustettu Libreville. Suuri osa Gabonista oli Ranskan hallitsema 1842 lähtien. Ranska vapautti vankeja Librevillessä. Gabonissa seikkaili tutkmusmatkailijoita 1862-1887. Gabon oli kokonaisuudessaan Ranskan hallitsema 1891 lähtien. Gabon kuului Ranskan Päiväntasaajan Afrikkaan eli Ranskan Keski-Afrikkaan 1910 alkaen. Gabonista tuli itsehallinnollinen alue 1958 ja se itsenäistyi 1960. == Lähteet == *
Päiväntasaajan Guinean historia

Päiväntasaajan Guinean historia kertoo Päiväntasaajan Guinean historiasta. Maan sisäosissa Rio Munin seudulla asui metsästäjä-keräilijöinä elänyttä väestöä jo tuhansia vuosia sitten ja heidän jäljiltään Päiväntasaajan Guineassa on bayelekansaa. Myös Coriscon saarella oli asutusta 2000 vuotta sitten. Myöhemmin maahan saapui bantuja. Frangkansa, johon kuuluu suurin osa maan nykyisestä väestöstä, valloitti Rio Munin 1800-luvulla. Biokon saari asutettiin tiedettävästi 500-luvulla, jolloin ihmisiä todennäköisesti tuli pienissä ryhmissä. Coriscon saari autioitui 1400-luvulla, mutta saari asutettiin uudestaan 1700-luvulla bengakansan toimesta. Portugalilaisia merenkulkijoita tuli maan rannikolle ensimmäisen kerran 1470-luvulla. Päiväntasaajan Guinea oli Portugalin hallinnossa 1778 saakka, jolloin Portugal luovutti Biokon ja Annobónin saaret sekä Rio Munin alueen Espanjalle. Espanjalaisilla oli Biokossa siirtokunta, jonka he jättivät pian keltakuumeen vuoksi. Isolla-Britannialla oli laivastotukikohta Biokossa 1800-luvun alussa, minne tuotiin vapautettuja orjia ja siirtolaisia Sierra Leonesta. Espanjalaiset toivat tälle saarelle 1880-luvulla Kuubasta vankeja. 1800-luvun lopulla Biokossa alettiin vijellä kaakoata, josta tuli 1900-luvulla tärkeä kauppatavara. Lisäksi maassa tuotettiin 1900-luvulla kahvia ja puuta, joiden tuotannossa paikallisväestöä laitettiin pakkotyöhön. 1963 Päiväntasaajan Guineasta tuli itsehallinnollinen alue ja se itsenäistyi 1968. Maan ensimmäinen presidentti johti maata hirmuvaltiaan tavoin. Hänen veljenpoikansa kaappasi vallan 1979. Ensimmäinen presidenntti kuului fangiheimon mongomoklaaniin. == Lähteet == *
Imbe

Imbe on garcinia livingstonei -puun tuottama hedelmä. Niitä kasvaa etenkin trooppisessa Afrikassa. Hedelmää kutsutaan myös afrikkalaiseksi mangoksi. Imbe on makea ja pieni, noin 1–4 senttimetrin kokoinen, oranssi hedelmä, jonka hedelmäneste on keltaista ja tahmeaa. ==Lähteet== Luokka:Hedelmät
Culex modestus

Culex (Barraudius) modestus on hyttyslaji. Se on yksi neljästä Culex-suvun Barraudius-alasuvun lajista. Sitä esiintyy vähintään useissa Euroopan maissa, Venäjällä ja Pohjois-Amerikassa. Helsingin yliopiston tutkija Lorna Culverwell löysi sen ensimmäisenä Suomesta elokuussa 2022. == Lähteet == Luokka:Hyttyset Luokka:Zoonoosit
3,5-ksylenoli

3,5-ksylenoli (C8H10O) eli 3,5-dimetyylifenoli eli 1-Hydroksi-3,5-dimetyylibentseeni on fenolijohdannaisiin kuuluva orgaaninen yhdiste ja yksi ksylenoli-isomeereistä. Yhdistettä voidaan käyttää polymeerien ja muiden yhdisteiden valmistamiseen. == Ominaisuudet, valmistus ja käyttö == Huoneenlämpötilassa 3,5-ksylenoli on valkoista kiteistä ainetta. Yhdiste liukenee hieman veteen ja runsaasti orgaanisiin liuottimiin, esimerkiksi etanoliin ja dietyylieetteriin. 3,5-ksylenoli liukenee myös emäksiin. 3,5-ksylenolia eristetään kivihiilitervasta tislaaalla ja tuote puhdistetaan kiteyttämällä bentseeniliuoksesta. Synteettisesti yhdistettä voidaan valmistaa kuumentamalla isoforonia noin 600 °C:n lämpötilaan. Katalyyttinä käytetään kalium- ja kromi- tai vanadiinioksidien seosta tai krominikkeliä. 3,5-ksylenoli reagoi formaldehydin kanssa muodostaen fenoliformaldehydihartseja. Yhdisteestä valmistetaan myös metiokarbia, desinfiointiaineita, 3,5-ksylidiiniä ja useita muiden yhdisteiden synteesien lähtöaineita. == Lähteet == == Aiheesta muualla == * International Labour Organization (ILO): Kansainvälinen kemikaalikortti 3,5-Ksylenoli Luokka:Fenolit
Marko Järvikallas

Marko Järvikallas (s. 1970 Lahti) on suomalainen prosaisti, näytelmäkirjailija ja dramaturgi. Hän on kirjoittanut novellikokoelmia, näytelmiä, kuunnelmia ja tv-draamaa. Järvikallaksen näytelmiä on esitetty muun muassa Kansallisteatterissa, Lahden kaupunginteatterissa, KOM-teatterissa ja Teatteri Quo Vadiksessa. Niitä on myös käännetty ja esitetty Ranskassa, Espanjassa, Puolassa, Saksassa ja Chilessä. Järvikallas on koulutukseltaan teatteritaiteen maisteri Teatterikorkeakoulusta 2007. Vuonna 2009 Järvikallaksen ja Mikko Viljasen Radioteatterille kirjoittama kuunnelmasarja Sheriffi McGee sai Sokeain kuunnelmapalkinnon. Vuonna 2014 Järvikallas sai näyttämötaiteen valtionpalkinnon osana Teksti-näytelmäkirjailijayhteisön ydinryhmää. Hänen esikoisproosateoksensa, novellikokoelma Mihin täällä voi mennä, oli Helsingin Sanomien kirjallisuuspalkintoehdokas 2020. Teos valittiin samana vuonna myös Runeberg-palkinnon esilistalle eli ns. pitkälle listalle. Vuonna 2023 Järvikallakselle myönnettiin valtion viisivuotinen teatteritaiteen taiteilija- apuraha. ==Tuotantoa== ;Novellikokoelmat * * * Saattue. Helsinki: Siltala, 2024. ISBN 9789523882393. ;Näytelmiä * Mona (2001), Jyväskylän kaupunginteatteri * Nyt eletään (2004), Joensuun kaupunginteatteri * Satunnaista rakkautta (2006), Ylioppilasteatteri * Syyttäkää! Uhria! (2009), käsikirjoitus yhdessä Teemu Kaskisen kanssa, Kulttuuritehdas Korjaamo * Kaikki isäni hotellit (2009), dramatisointi John Irvingin romaanista, KOM-teatteri * Mistä on isot pojat tehty? (2011), käsikirjoitus yhdessä Okko Leon ja Harri Virtasen kanssa, Kansallisteatteri * Syntynyt Lahteen (2012), yhdessä Mikael Neibergin kanssa, Lahden kaupunginteatteri * Evoluutio (2015), Teatteri Quo Vadis * Kybersielut (2017), käsikirjoitus yhdessä Okko Leon ja Harri Virtasen kanssa, Turun Kaupunginteatteri * Äidin rakkaus (2017), Kansallisteatteri * Sisarelleni (2018), Teatteri Quo Vadis, käsikirjoitus ja ohjaus * 3 kuvaa huomisesta (2020), käsikirjoitus yhdessä Okko Leon ja Harri Virtasen kanssa, Teatteri Quo Vadis, Rakastajat-teatteri ja Espoon kaupunginteatteri * Punk (2021), Tampereen Työväen Teatteri, käsikirjoitus ja ohjaus Lähde ;Televisio ja elokuva * Tyttö ja nyrkkeilijä (2003), tv-elokuva, käsikirjoitus * Stalkkeri (2012), 2-osainen tv-sarja, käsikirjoitus * Rikkaat vuodet (2012), 6-osainen tv-sarja, käsikirjoitus * Miss Farkku-Suomi (2012), elokuva, dramaturgia Viitattu 8.7.2023. * Kaikki hyvin, Pekka (2016), lyhytelokuva, käsikirjoitus (salanimellä Juhani Holmberg) yhdessä Loviisa Anttosen kanssa Lähde ==Lähteet== ==Aiheesta muualla== * * Luokka:Suomalaiset kirjailijat Luokka:Suomalaiset dramaturgit Luokka:Vuonna 1970 syntyneet Luokka:Elävät henkilöt
Mellilänjärvi

Mellilänjärvi on tekojärvi Loimaalla, entisen Mellilän kunnan alueella. Mellilänjärvi sijaitsee Marttilan seudulta Virttaankankaalle ulottuvalla harjujaksolla. Järvi on suosittua virkistysaluetta ja se on virallinen EU- ranta. == Lähteet == Luokka:Loimaan järvet Luokka:Suomen tekojärvet
Kirkkokallion vesitorni

Kirkkokallion vesitorni on vesitorni Loimaalla. Juvankallion vesitornin ohella se on toinen kaupungin vesitorneista. Vesitornin tilavuus on 600 m³. == Lähteet == Luokka:Tuulensuu Luokka:Suomen vesitornit Luokka:Loimaan rakennukset ja rakennelmat
Loimaan vesitorni

Loimaan vesitorni voi viitata seuraaviin: * Juvankallion vesitorni, vesitorni Loimaalla * Kirkkokallion vesitorni, vesitorni Loimaalla.
Juvankallion vesitorni

Juvankallion vesitorni on vesitorni Loimaalla, Juvan kylässä. Kirkkokallion vesitornin ohella se on toinen kaupungin vesitorneista. Vesitornin tilavuus on 1 500 m³. == Lähteet == Luokka:Suomen vesitornit Luokka:Loimaan rakennukset ja rakennelmat
Henitšeskinsalmi

Henitšeskinsalmi (, ) on Syvašinlahden ja Asovanmeren yhdistävä kapea salmi Ukrainan eteläosassa, Hersonin alueen Henitšeskin piirissä. Salmi erottaa Krimiltä kuroutuvan Arabatinkynnäksen mantereesta. Salmen yli on rakennettu maantiesilta. Henitšeskinsalmi on noin neljä kilometriä pitkä ja 80–150 metriä leveä. Salmen pohjoisrannalla on Henitšeskin satamakaupunki. ==Lähteet== ==Aiheesta muualla== Luokka:Ukrainan maantiede Luokka:Salmet Luokka:Henitšeskin piiri
Saikunkallio

Saikunkallio on kalliomäki Loimaalla keskustan kaupunginosassa. Lähistöllä sijaitsee Loimaan keskuskoulu. Paikalla sijaitsi Saikun tila, jonka maat Loimaan kauppala osti vuonna 1961. Kauppakirjassa oli ehto, jonka mukaan kauppalan tuli luovuttaa osa tontista Loimaan uuden kirkon paikaksi. Kirkko rakennettiin 1970-luvulla toisaalle. 2000-luvulla paikalle suunniteltiin Lidl- ketjun myymälää. Hanketta vastaan nostettiin adressi ja se kaatui. == Lähteet == Luokka:Loimaan luonto Luokka:Keskusta (Loimaa)
Toutswe-kulttuuri

Toutswe-kulttuuri oli Botswanassa Toutswen alueella noin vuosina 200–1400 vallinnut kulttuuri. Toutswen alueella hallittiin raudan sulattamisen taito vuoteen 200 jaa. mennessä ja tuolta ajalta alkaen Toutswen alueella harjoitettiin paljolti raudanjalostusta. Samoihin aikoihin rautakausi oli alkanut myös joillakin muilla alueilla eteläisessä ja itäisessä Afrikassa, kuten Bosutswen ja Lydenbergin alueilla. 600-luvulla Toutswen alueelle perustettiin valtakunta. Tuon valtakunnan aikana alueella tärkein elinkeino oli karjatalous, mutta valtakunnan aikana myös käytiin jonkin verran kauppaa Limpopojoen seudulla. Tämä valtakunta oli parhaimmillaan vuoden 1000 tienoilla. Se hajosi 1400-luvulla. == Lähteet == Luokka:Botswanan historia
Lapuan keskustaajama

Lapuan keskustaajama on Lapuan kaupungin keskustaajama Etelä-Pohjanmaalla. Tilastokeskuksen taajama-aluerajauksen mukaan vuoden 2022 lopussa keskustaajaman pinta-ala oli 29,73 neliökilometriä, asukasluku 10 791 ja väentiheys 363,0 asukasta neliökilometrillä. ==Lähteet== Luokka:Lapua Luokka:Suomen kuntakeskukset Luokka:Etelä-Pohjanmaan maakunnan taajamat
H’lopoman

H’lopoman oli ukrainalaisten opiskelijoiden ja älymystön populistisen liikkeen tukija 1850- ja 1860-luvulla Oikean rannan Ukrainassa. Loukkaavan puolankielisen sanan chłopoman, joka tarkoittaa talonpoikien ystävää, ottivat mahdollisesti käyttöön ne, jotka propagoivat käsitettä ystävyytenä tavallisen Ukrainan kansan kanssa. Liikkeeseen vaikuttivat huomattavasti ranskalaiset sosialistit (Pierre-Joseph Proudhon, Louis-Auguste Blanqui) ja demokraattinen populismi, jonka alkuperä oli Kiovan yliopiston opiskelijoissa, jotka kuuluivat puolalaistuneeseen ylhäisöön. Tunnustaessaan velvollisuuden palvella "kansaa, jonka keskuudessa elämme" he irtautuivat puolalaisista opiskelijajärjestöistä ja perustivat ukrainalaisen seuran. H’lopoman-liike vaikutti myös Vasemman rannan Ukrainan ja Etelä-Ukrainan nuorisoon, etenkin Harkovassa, Pultavassa, Tšernihivissä ja Odessassa. Liikkeen perustajia olivat Volodymyr Antonovytš, Tadei Rylskyi, Borys Poznanskyi, Kostjantyn Myh’altšuk, Pavlo Žytetskyi ja Pavlo Tšubynskyi. Sen ideologiset periaatteet ja perusohjelman muotoili Antonovytš. Vastatessaan puolalaisten syytöksiin hän torjui puolalaisen ylimystön sosiaalisen järjestyksen ja jesuiittalaisuuden, koska piti niitä vieraana "kansamme hengelle ja vahingollisena sen elämälle" ja kannusti aikalaisiaan suhtautumaan myötämielisesti kansaan. Syytöksiin yhteistyöstä venäläisten vallankumouksellisten kanssa h’lopomanit julkaisivat kieltävän vastauksen "Otzyv iz Kieva" (’Vastaus Kiovasta’) julkaisussa Sovremennaja letopis, (Moskova 1862). Julistuksen 21 allekirjoittajaa torjuivat vallankumoukselliset toimenpiteet ja lausuivat, että heidän ainoa tarkoituksensa oli saada koulutusta äskettäin vapautuneelle talonpoikaistolle. He osoittivat vääräksi myös separatismisyytöksen, koska separatismi oli lukutaidottomalle kansalle täysin merkityksetön. Varovainen suhtautuminen viranomaisiin ja varmuus etenemisestä opetuksen ja kulttuurin alalla ennen poliittisia toimenpiteitä sai heidät korostamaan liikkeen epäpoliittista luonnetta. H’lopomanit toimivat tiukasti lain puitteissa välttääkseen epäilykset vallankumouksellisesta toiminnasta. Vuodesta 1859 alkaen he toimivat Kiovan Hromadassa. He olivat mukana perustamassa sunnuntaikouluja ja kirjoittivat Pietarissa ilmestyneeseen lehteen Osnovaan. Saadakseen tietoa maasta ja sen kansasta he järjestivät kesälomien aikana Ukrainaan kiertomatkoja, joita sanottiin "kansan keskuuteen menemiseksi". Tekemänsä kulttuuri- ja opetustyön vuoksi h’lopomaneja syytettiin valheellisesti taantumuksellisten venäläisten piireissä siitä, että he olivat poliittisesti kytköksissä Puolan vuosien 1863–1864 kapinaan. Huolimatta seuranneista sortotoimista, joihin kuului ministeri Pjotr Valujevin määräämä ukrainankielisen julkaisutoiminnan kielto, he jatkoivat osallistumista Kiovan Hromadan toimintaan ja muihin yhteiskunnallisiin pyrkimyksiin. ==Katso myös== * Emsin ukaasi ==Lähteet== ==Aiheesta muualla== Luokka:Ukrainalaiset järjestöt
Osnova

Osnova tarkoittaa seuraavia: * Osnova, kylä Ukrainassa Harkovan lähellä * Osnovan lentoasema eli Harkovan kansainvälinen lentoasema Ukrainassa * Osnova, ukrainalainen 2017 perustettu puolue * Osnova, 1897 perustettu ukrainalainen opiskelijajärjestö * Osnova, Pietarissa ilmestynyt ukrainan- ja venäjänkielinen lehti * Osnova, Lvivissä 1870–1872 ilmestynyt sanomalehti * Danzigin ukrainalaisten opiskelijoiden liitto Osnova, Danzigissa 1922 perustettu ukrainalaisten opiskelijoiden järjestö
Osnova (Pietari)

Osnova () oli Pietarissa tammikuusta 1861 lokakuuhun 1862 ilmestynyt ukrainan- ja venäjänkielinen aikakauskirja. Siitä ilmestyi 22 numeroa. Lehden julkaisija oli Vasyl Bilozerskyi. Lehti vaikutti merkittävästi ukrainalaiseen kansalliseen tiedostamiseen ja 1860-luvun ukrainankieliseen kirjallisuuteen. Sen toimittajia olivat Bilozerskyi, hänen lankonsa Panteleimon Kuliš ja Mykola Kostomarov. Lisäksi Oleksandr Kistjakivskyi oli apulaispäätoimittaja ja sihteeri. Osnova yhdisti ukrainamielisiä kirjailijoita ja tutkijoita, joilla oli yhteisenä tavoitteena vahvistaa ukrainalaisten oikeutta kehittyä itsenäisenä kansana. Lehdessä julkaistiin ukrainaksi proosaa, runoja, kansanrunoja ja etnografisia tutkimuksia ja venäjäksi erilaisia artikkeleita ja uutisia. ==Lähteet== ==Aiheesta muualla== Luokka:Ukrainankieliset lehdet
Sisar Bonifacen mysteerit

Sisar Bonifacen mysteerit (Sister Boniface Mysteries) on brittiläinen rikosdraamasarja. Se on Isä Brown ja hänen laumansa -televisiosarjan spin-off. Sarjan päähenkilö on sisar Boniface, jonka ensiesiintyminen on Isä Brown ja hänen laumansa -sarjan ensimmäisen kauden kuudennessa jaksossa. == Näyttelijät == === Päähahmot === === Sivuhahmot === === Vierailevat hahmot === == Lähteet == Luokka:2020-luvun brittiläiset draamasarjat Luokka:2020-luvun brittiläiset komediasarjat Luokka:2020-luvun brittiläiset rikossarjat Luokka:BBC:n televisio-ohjelmat
Miesten yleisluistelun maailmanmestaruuskilpailut 1927

Yleisluistelun maailmanmestaruudesta kilpailtiin Tampereella 26.-27. helmikuuta 1927. Kilpailupaikka oli Tampereen Pyrinnön luistinrata Pyhäjärven jäällä. sijoitus luistelija maa pisteet 500m 5000m 1500m 10.000m 1 Bernt Evensen 378.410 46,4 (4) 8.53,5 (1) 2.26,3 (2) 18.05,8 (1) 2 Clas Thunberg 375.460 46,3 (1) 9.04,7 (4) 2.24,1 (1) 18.36,4 (4) 3 Armand Carlsen 370.850 48,6 (14) 8.54,9 (2) 2.31,2 (6) 18.06,1 (2) 4 Roald Larsen 369.770 46,3 (1) 9.11,0 (8) 2.28,7 (3) 18.56,8 (5) 5 Julius Skutnabb 366.620 47,7 (8) 9.06,9 (5) 2.29,8 (4) 19.01,9 (6) 6 Michael Staksrud 364.220 47,7 (8) 8.56,8 (3) 2.41,1* (19) 18.34,0 (3) 7 Isko Korpela 362.840 46,3 (1) 9.12,4 (9) 2.30,7 (5) 20.08,9 (16) 8 Alberts Rumba 362.680 47,7 (8) 9.14,4 (11) 2.33,3 (12) 19.09,3 (7) 9 Bertel Backman 361.960 47,4 (6) 9.12,9 (10) 2.32,3 (10) 19.37,0 (13) 10 Yrjö Päivinen 361.780 48,8 (15) 9.07,4 (6) 2.32,2 (9) 19.17,9 (9) 11 Walter Tverin 359.900 49,3 (18) 9.09,9 (7) 2.34,0 (14) 19.11,5 (8) 12 Uuno Pietilä 359.890 48,2 (11) 9.21,4 (14) 2.33,0 (11) 19.20,7 (10) 13 Alexander Alexejeff 358.270 49,5 (19) 9.21,9 (15) 2.31,2 (6) 19.23,8 (11) 14 Viljo Eerola 356.180 49,8 (20) 9.14,7 (13) 2.34,3 (15) 19.35,7 (12) 15 Eric Blomgren 353.080 48,9 (16) 9.24,7 (16) 2.37,8 (18) 19.50,6 (14) 16 Pekka Savia 349.710 48,9 (16) 9.36,9 (18) 2.36,9 (16) 20.18,1 (17) 17 Hans Vauhkonen 349.140 47,1 (5) 9.37,0 (19) 2.36,9 (16) 21.17,0 (19) 18 Lauri Helanterä 348.160 48,2 (11) 9.50,9 (20) 2.33,7 (13) 20.55,9 (18) 19 Alfred Hällström 218.747 46,2 (18) 9.40,7 (24) 2.38,9 (23) 20.30,2 (20) NS Toivo Ovaska 273.200 47,5 (7) 9.14,6 (12) 2.31,8 (8) NF NF Matti Venäläinen 171.410 50,1 (21) 9.57,4 (21) NS : NC = ei jatkoon eli viimeiselle matkalle : NF = keskeytti, ei maaliin : NS = ei startannut : DQ = disqualifioitu : * = kaatui == Lähteet == * Speed Skating - World Allround Championships - 1927 * * * Luokka:Vuoden 1927 pikaluistelu Luokka:Pikaluistelun maailmanmestaruuskilpailut Luokka:Tampereen urheilutapahtumat
Ukrainan kansallispankki

Ukrainan kansallispankki (, lyhennys НБУ eli NBU) on Ukrainan keskuspankki. Ukrainan parlamentti eli Verh’ovna Rada perusti kansallispankin 20. maaliskuuta 1991 Neuvostoliiton valtionpankin Ukrainan haaraosaston pohjalta. Kansallispankin päätoimipaikka sijaitsee Kiovassa. Ukrainan keskuspankki vastaa muun muassa maan rahayksikön eli Ukrainan hryvnian (UAH) liikkeellelaskusta ja valuutan vakaudesta. ==Lähteet== ==Aiheesta muualla== Luokka:Ukrainalaiset pankit Luokka:Ukrainan talous Luokka:Keskuspankit
Säästöpankki Deposita

Säästöpankki Deposita (Vuoteen 1966 asti Pietarsaaren Säästöpankki) oli Pietarsaaressa ja lähikunnissa toiminut säästöpankki. Se perustettiin vuonna 1856. == Historia == Vuoden 1855 lopussa hyväksyttiin Pietarsaaren Säästöpankin säännöt.Paul Wikström 1981, s. 152 Kymnaasin lehtori Fredrik Odenvall oli ehdottanut säästöpankin perustamista ja aloittanut perusrahaston keräämisen.Paul Wikström 1981, s. 150-151 Pankin toiminta alkoi 12. tammikuuta 1856 Kauppias J. E. Björkmanin asunnossa Isokatu 10:ssä. Ensimmäisenä toimintavuotenaan säästöpankki sai 50 tallettajaa.Paul Wikström 1981, s. 153 Pankki oli hallituksen eri jäsenten vuokralaisena siihen saakka, kunnes raatihuone valmistui vuonna 1877. Säästöpankki sai rahatoimikamarin kanssa jaetun huoneen raatihuoneelta.Paul Wikström 1981, s. 155 Pankin aukioloajat oli koko 1800-luvun ajan lauantaisin kaksi tuntia. Vuonna 1901 lauantain aukioloaikaa laajennettiin tunnilla klo 12-13. Vuonna 1910 alettiin pitämään pankkia auki keskiviikkoisin tunnin verran, vuonna 1915 aikaa pidennettiin puolella tunnilla.Paul Wikström 1981, s. 161 Vuonna 1917 pankki muutti Alholminkatu 2:n, kolme vuotta myöhemmin Kauppiaankatu 16:een. Pännäisten konttori aloitti toimintansa vuonna 1930, ja Purmon konttori vuonna 1931.Paul Wikström 1981, s. 165 Vuonna 1917 säästöpankki oli ostanut Isokadulta varrelta tontin.Paul Wikström 1981, s. 162 Vuonna 1933 Valmistui tontille rakennus pääkonttoria varten.Paul Wikström 1981, s. 170 Vuosina 1953-54 pankkitaloon rakennettiin kolmas ja neljäs kerros.Paul Wikström 1981, s. 177 Helmikuussa 1952 aloitti toimintansa sivukonttori Kolpissa.Paul Wikström 1981, s. 191 Lokakuussa 1959 Ähtävän Säästöpankki ehdotti yhdistymistä.Paul Wikström 1981, s. 192 Yhdistyminen astui voimaan vuoden 1960 alusta.Paul Wikström 1981, s. 193 Elokuussa 1965 päätettiin uuden pääkonttorin rakentamisesta Otto Malminkadun ja Kanavapuistikon kulmaan.Paul Wikström 1981, s. 196 Säästöpankki aloitti uusissa tiloissa joulukuussa 1966. Pankin uudessa kiinteistössä aloitti vuokralaisena Stockmannin tavaratalo syyskuussa 1967. Vuonna 1971 toimistoa laajennettiin.Paul Wikström 1981, s. 198 Lokakuussa 1966 Pietarsaaren ja Uudenkaarlepyyn säästöpankit päättivät yhdistymisestä. Pankin nimeksi päätettiin Säästöpankki Deposita, Sparbanken Deposita.Paul Wikström 1981, s. 200 Yhdistyminen toteutui vuodenvaihteessa 1966-67.Paul Wikström 1981, s. 202 Vuonna 1982 valmistui Depositalle arkkitehti Roger Wingerin suunnittelema kolmikerroksinen rakennus.Pekka Toivanen, Fjalar Finnäs, Kai Hoffman 2002, s. 117 == Lähteet == * Paul Wikström: Yhteistyöllä tuloksiin : Säästöpankki Deposita 1856-1981. Säästöpankki Deposita , 1981 * Pekka Toivanen, Fjalar Finnäs, Kai Hoffman: Pietarsaaren historia osa IV. Pietarsaaren kaupunki, 2002 === Viitteet === Luokka:Entiset suomalaiset pankit Luokka:Säästöpankit Luokka:Pietarsaarelaiset yritykset
Amadou Haidara

Amadou Haidara (s. 31. tammikuuta 1998 Bamako, Mali) on malilainen jalkapalloilija, joka edustaa saksalaisseura RB Leipzigia ja Malin maajoukkuetta keskikenttäpelaajana. 25-vuotias Haidara on 175 senttimetriä pitkä, oikeajalkainen ja hän painaa 72 kg. RB Leipzigissa hänellä on sopimus vuoden 2025 kesään asti. Haidara siirtyi RB Leipzigiin RB Salzburgista 19 miljoonan euron siirtokorvauksella tammikuussa 2019. Haidara on pelannut Bundesliigassa 110 ottelua, joissa hän on tehnyt yhdeksän maalia. Mestarien liigassa Haidara on pelannut Leipzigissa 24 ottelua ja onnistunut maalinteossa ottelussa Manchester Unitedia vastaan joulukuussa 2020. Debyyttinsä RB Leipzigissa Haidara teki tullen Bundesliigan 26. kierroksen ottelussa Schalkea vastaan Kevin Kamplin tilalle 77. peliminuutilla marraskuussa 2019. Malin maajoukkueessa Haidara on pelannut 35 ottelua, joissa hän on tehnyt kaksi maalia: Angolaa ja Ghanaa vastaan. Kesäkuussa 2023 Transfermarkt arvioi Haidaran arvon olleen 17 miljoonaa euroa. == Saavutukset == Päivitetty 7. heinäkuuta 2023. ==== RB Leipzig ==== * Saksan cupin voittaja: 2021-2022 ja 2022-2023 ==== RB Salzburg ==== * Itävallan mestari: 2016-2017, 2017-2018, ja 2018-2019 * Itävallan cupin voittaja: 2016-2017 ja 2018-2019 == Lähteet == Luokka:Malilaiset jalkapalloilijat Luokka:Vuonna 1998 syntyneet Luokka:Elävät henkilöt
Wilhelm Olssøn

Christian Wilhelm Engel Bredal Olssøn (4. huhtikuuta 1844 Horten – 3. marraskuuta 1915 Ringsaker) oli norjalainen upseeri ja Høyren poliitikko. Hän toimi Norjan puolustusministerinä vuosina 1893–1894, 1895–1898 ja 1905–1907. ==Lähteet== ==Aiheesta muualla== Luokka:Norjan puolustusministerit Luokka:Norjalaiset upseerit Luokka:Vuonna 1844 syntyneet Luokka:Vuonna 1915 kuolleet
Anette Olsen

Anette Olsen (s. 24. syyskuuta 1956) on norjalainen liikenainen ja yksi Fred. Olsen & Co. -varustamon pääomistajista. Yhtiön perusti hänen isoisoisoisänsä veli Petter Olsen vuonna 1848. Hän on myös hallituksen puheenjohtaja DN Media Groupissa, joka julkaisee Dagens Næringsliv -lehteä. Norjalaisen Kapital- lehden vuonna 2019 tekemässä listauksessa Olsen valittiin maan 12. vaikutusvaltaisimmaksi naiseksi. ==Lähteet== ==Aiheesta muualla== Luokka:Norjalaiset liikemiehet Luokka:Norjalaiset laivanvarustajat Luokka:Vuonna 1956 syntyneet Luokka:Elävät henkilöt
Fabrizio Romano

Fabrizio Romano (s. 21. helmikuuta 1993) on italialainen jalkapallotoimittaja. Hän on tunnettu tunnuslauseestaan "Here we go!". == Ura == Romano aloitti jalkapallokirjoitusten tekemisen 16-vuotiaana. 18 vuoden iässä hän sai FC Barcelonan sisäpiiritietoa, ja 19-vuotiaana hän sai töitä Italian Sky Sportilta. Sen jälkeen hän on kerännyt yhteyksiä eri jalkapallojoukkueisiin ympäri maailmaa. Romano on listattu vuonna 2022 Forbesin listaukseen 30 vaikutusvaltaisimmasta alle 30-vuotiaasta mediapersoonasta. == Lähteet == Luokka:Italialaiset toimittajat Luokka:Urheilutoimittajat Luokka:Vuonna 1993 syntyneet Luokka:Elävät henkilöt
IPhone 12 mini

iPhone 12 mini on Applen 13. lokakuuta 2020 julkistama ja 13. marraskuuta julkaisema älypuhelin, joka on pienin malli iPhone 12 -sarjassa. Puhelimen muita versioita ovat iPhone 12, iPhone 12 Pro ja iPhone 12 Pro Max. Puhelimessa on kuusiytiminen A14 Bionic -siru ja 5,4 tuuman näyttö. iPhone 12 mini on 70 % edeltäjäänsä tehokkaampi A14 Bionic -sirun ansioista. Siru on myös muissa iPhone 12 -sarjan malleissa. Tallennustilaa on valittavana 64, 128 tai 256 gigatavua ja keskusmuistia neljä gigatavua. Puhelimessa on kaksi takakameraa, joista toinen on ultralaajakulmakamera. Sekä takakameroiden että etukameran tarkkuus on 12 megapikseliä. Akun kapasiteetti on 2 227 milliampeerituntia ja se tukee 20 watin pikalatausta ja 15 watin langatonta latausta. Puhelimen IP-luokitus on 68 ja se on pölyn- ja vedenkestävä. Käyttöjärjestelmänä on iOS 14.1, joka on päivitettävissä iOS 17.4 -versioon. == Lähteet == == Aiheesta muualla == Luokka:Vuoden 2020 matkapuhelimet Luokka:IOS-pohjaiset laitteet Luokka:Applen matkapuhelimet
Kvem

Vladyslav ”Kvem” Korolj (; s. 29. elokuuta 2001) on ukrainalainen Counter- Strike 2 -ammattilainen. Hänen on edustanut elokuusta 2024 DRILLAS-joukkuetta. Korolj on voittanut urallaan merkittävimpänä Forward Cup -turnauksen joulukuussa 2023. Hän on edustanut urallaan muun muassa IKLA-joukkuetta, johon hän liittyi lokakuussa 2022. Hänet penkitettiin joukkueesta tammikuussa 2024. == Lähteet == Luokka:Ukrainalaiset elektronisen urheilun ammattilaiset Luokka:Vuonna 2001 syntyneet Luokka:Elävät henkilöt
DOORS-oireyhtymä

DOORS-oireyhtymä eli DOOR-oireyhtymäDOORS-oireyhtymä Harvinaiset-verkosto, viitattu 8.7.2023 on geneettinen oireyhtymä, joka aiheuttaa sensorineuraalisen kuulovammanDOORS syndrome Orphanet, viitattu 8.7.2023, kynsien epämuodostumia tai puuttumisen, luuston kasvuhäiriöitä, kehitysvammaisuutta ja epileptisiä kohtauksia.Johanna Rintahaka, DOORS-oireyhtymä Tukiliitto 8.12.2021, viitattu 8.7.2023 DOORS-oireyhtymään liittyvä epilepsia on usein vaikea ja saattaa pahentua ajan myötä. Yleensä epileptiset kohtaukset alkavat lapsen ensimmäisen elinvuoden aikana. Kehitysvamman aste vaihtelee lievästä syvään. Käytöshäiriöitä saattaa esiintyä oireyhtymän yhteydessä. Joskus DOORS- oireyhtymään voi liittyä myös erilaisia silmien ongelmia, jotka voivat johtaa jopa sokeuteen. Todettuihin silmäongelmiin ovat kuuluneet verkkokalvon irtoaminen, silmävärve, karsastus ja kaihi. DOORS-oireyhtymään on todettu liittyvän kohonneiden 2-oksoglutaarihappo- ja alfa- hydroksiglutaraattipitoisuuksien. DOORS-oireyhtymästä kärsivillä kynnet voivat puuttua tai olla tavallista pienemmät. Usein sormien ja varpaiden ulommaiset luut ovat jääneet poikkeuksellisen lyhyiksi. Neljäsosalla potilaista on ollut muita sormia muistuttavat pitkät peukalot. DOORS-oireyhtymään liittyy monenlaisia poikkeavia kasvonpiirteitä, kuten mikrokefaliaa, plagiokefaliaa, korvien matala sijainti ja hypertelorismi. DOORS-oireyhtymään liittyy älyllisen kehitysvamman ohella motorisia kehitysviiveitä, jotka voivat johtua hypotonisuudesta. Noin 20 %:lla DOORS-oireyhtymästä kärsivistä on esiintynyt synnynnäisiä sydämen epämuodostumia. Myös munuaisissa ja virtsateissä saattaa olla epämuodostumia. DOORS-oireyhtymää aiheuttaa TBC1D24-geenin mutaatio kromosomissa 16. Kaikilla potilailla tätä muutosta ei ole todettu, joten oireyhtymän taustalla on ilmeisesti myös tuntemattomiksi jääneitä mutaatioita. Periytyminen on autosomaalinen ja peittyvä. DOORS-oireyhtymän yleisyyttä ei tunneta. Esiintyvyydeksi on kuitenkin arvioitu alle yksi miljoonasta. Esiintyvyyden katsotaan olevan yhtäläinen sukupuolesta riippumatta. DOORS- oireyhtymän erotusdiagnostiikassa saatetaan huomioida esimerkiksi Erosen oireyhtymä, Coffin–Sirisin oireyhtymä, Zimmermann–Labandin oireyhtymä, Temple–Baraitserin oireyhtymä ja DDOD-oireyhtymä. DOORS-oireyhtymän hoito on oireenmukainen. Sen pitkäaikaisennuste ei ole tiedossa. Vaikeat epilepsiakohtaukset saattavat kuitenkin johtaa varhaiseen kuolemaan. Oireyhtymän kuvasi ensimmäisen kerran M. Feinmesser vuonna 1961 ja sitten R. J. Cantwell vuonna 1975. == Lähteet == Luokka:Oireyhtymät Luokka:Perinnölliset sairaudet
Jirka

Jirka on harvinainen suomalainen miehen etunimi. Se on annettu vuoteen 2023 mennessä alle 172 miehelle ja alle kymmenelle naiselle. Heistä valtaosa on syntynyt vuosien 1960–1999 välisenä aikana. Ennen 1960-lukua nimeä ei ollut annettu kenellekään.https://verkkopalvelu.vrk.fi/nimipalvelu/ == Tunnettuja Jirka-nimisiä == *Jirka Hakala (s. 1986), suomalainen keskustalainen poliitikko == Lähteet == Luokka:Etunimet
Gdbm

GNU dbm (tai GDBM, lyhyesti) on tietokantafunktioiden kirjasto, joka käyttää laajennettavaa hajautusta ja toimii samalla tavalla kuin tavallinen UNIX dbm. Nämä rutiinit tarjotaan ohjelmoijalle, jonka on luotava ja käsiteltävä hajautettua tietokantaa. GDBM:n peruskäyttö on avain/data-parien tallentaminen datatiedostoon. Jokaisen avaimen on oltava yksilöllinen, ja kukin avain on yhdistetty vain yhteen datakohteeseen. Kirjasto tarjoaa primitiivit avain/data-parien tallentamiseen, tietojen etsimiseen ja hakemiseen avaimen perusteella sekä avaimen ja sen datan poistamiseen. Se tukee myös peräkkäistä iterointia tietokannan kaikkien avain-/dataparien yli. Yhteensopivuuden varmistamiseksi vanhaa UNIX dbm -toimintoa käyttävien ohjelmien kanssa paketti tarjoaa myös perinteiset dbm- ja ndbm-liitännät. GNU gdbm:n ovat kirjoittaneet Philip A. Nelson, Jason Downs ja Sergey Poznyakoff.https://www.gnu.org.ua/software/gdbm/ == Lähteet == Luokka:Tietokantojen hallintajärjestelmät
Akersgata

Akersgata on Oslon ydinkeskustassa sekä St. Hanshaugenin kaupunginosassa sijaitseva katu, joka kulkee Rådhusgatalta Pyhän Olavin tuomiokirkolle, jonka luona se jakautuu Ullevålsveieniksi ja Akersveieniksi. Katu kulkee hallintokorttelin läpi. Akersgata tunnettiin aikoinaan useista lehtitoimituksistaan (vrt. Fleet Street Lontoossa). Sen varrella vieri vieressä sijaitsivat Dagbladetin, Aftenpostenin ja Tidens Tegnin toimitukset. Nykyisin Aftenposten ja Verdens Gang toimivat samassa talossa Akersgata 55:ssä. ==Kuvia== Akersgata 1 I.jpg|Akersgata 1: Ghanan suurlähetystö. Athenaeum, Oslo - IMG 9512.jpg|Akersgata 18: Athenæum, samannimiselle lukuseuralle rakennettu palatsi (Paul Due ja Bernhard Steckmest, 1883) Centralteatret.jpg|Akersgata 38: Centralteatret Finansdep fra R4 I.jpg|Akersgata 40: Valtiovarainministeriö (Henrik Bull, 1904) Regjeringskvartalet Nygaardsvolds plass Oslo 18jun2005.jpg|Akersgata 42: Hallintokortteli. Vasemmalla Y-rakennus ja oikealla Høyblokken. Rakennukset vaurioituivat pahasti terrori-iskussa vuonna 2011, eikä niitä ole käytetty sen jälkeen. Y-rakennus purettiin vuonna 2020. VG Akersgata.jpg|Akersgata 55: VG- huset, jossa ovat Verdens Gangin ja Aftenpostenin toimitukset. Akersgata 55 Oslogjengen.jpg|Akersgata 55:n seinässä oleva laatta kertoo vastarintaliikkeen pommi-iskusta toukokuussa 1944. Sillä vastustettiin norjalaisten nuorten värväämistä Natsi-Saksan armeijaan. Trefoldighetskirken Oslo.jpg|Akersgata 60: Trefoldighetskirken Adventkirken Akersgata.JPG|Akersgata 74: Adventistikirkko Betel. ==Lähteet== ==Aiheesta muualla== Luokka:Oslon kadut
Ralf Sandström

Ralf Johan Sandström (s. 12. syyskuuta 1945 Turku) on suomalainen eläköitynyt yritysjohtaja, joka on saanut kauppaneuvoksen arvonimen. Viitattu 8.7.2023. Ralf Sandström syntyi liikemies Nils Olov Sandströmin ja Aino Ilta Lemmikki Lehtosen perheeseen. Hän avioitui 1985 matkatoimistovirkailija Marita Roosin kanssa. Sandström kävi oppikoulun Turussa ja hotelli- ja ravintolakoulun Helsingissä ja opiskeli yritystaloutta ammattikorkeakoulussa Tukholmassa. Hän oli SARA Stockholm Ab:n henkilöstöravintoladivisioonan johtaja Tukholmassa 1979–1980, Kostförsörjning Ab:n ja SARA Kommunservice Ab:n toimitusjohtaja 1982–1984, SARA Företagsservice Ab:n toimitusjohtaja ja SARA Ab:n Tukholman yritysryhmän johtaja 1983–1984 ja Oy Silja Line Ab:n varatoimitusjohtaja Turussa 1984–1985, toimitusjohtaja 1986–1991 ja hallituksen jäsen 1986–1991. EffJohn International Oy:n varatoimitusjohtaja Sandström oli 1991 ja Restel Oy:n varatoimitusjohtaja 1991–1992 ja sitten toimitusjohtaja ja hallituksen jäsen 1992–2011. Hän oli myös Silja Holdings Ab:n toimitusjohtaja vuoteen 1991 ja Osuuskunta Eka-yhtymän, vuodesta 1995 Osuuskunta Tradeka-yhtymän johtoryhmän jäsen 1992–2011 ja varatoimitusjohtaja 2007–2011. Hänellä oli myös useita asiantuntija- ja luottamustehtäviä. Kauppaneuvoksen arvon Sandström sai 2004. == Lähteet == Luokka:Suomalaiset yritysjohtajat Luokka:Kauppaneuvokset Luokka:Vuonna 1945 syntyneet Luokka:Elävät henkilöt
Ugandan maantiede

Ugandan maantiede kertoo Ugandan maantieteestä. Ugandan pohjoispuolella sijaitsee Etelä-Sudan, itäpuolella sijaitsee Kenia, eteläpuolella sijaitsee Tansania ja länsipuolella sijaitsee Kongon demokraattinen tasavalta. Maan länsiosassa maasto kohoaa, kunnes ollaan Kongon demokraattisen tasavallan rajaseudulla, missä sijaitsevat Ruwenzorivuoret. Siellä on maan korkein vuori, joka on 5110 metriä korkea Margherita Peak. Maan itäosassa on useita sammuneita tulivuoria, joihin kuuluu 4321 metriä korkea Elgon. Maan sisäosassa sijaitsee 1200-1400 metrin korkuinen ylänköalue. Tansanian rajalla virtaa joki Kagera, joka laskee Victorianjärveen. Muita Ugandassa osin sijaitsevia järviä ovat Kongon demokraattisen tasavallan rajalla sijaitsevat Edwardinjärvi ja Albertinjärvi. Niilin sivujoki Valkoinen-Niili virtaa Victorianjärvestä kohti pohjoista. Valkoisen-Niilin sivuhaara virtaa ensin länteen ja sitten pohjoiseen Albertinjärven kautta. Tämän jokihaaran Albertinjärvestä eteenpäin virtaava osa on Albertin Niili. Monet alueet Ugandassa ovat sen verran korkealla, että ilmasto siellä on lauha. Järvien ranta-alueilla ja alatasangoilla vuoden keskimääräinen lämpötila on 22°C. Vuoristoissa lämpötila on korkealla paljon alhaisempi. Joissakin vuoristoissa vuotuinen keskimääräinen sademäärä on 2000 mm. Sisämaassa ilmasto on paljon kuivempaa ja siellä esiintyy tuulia harvoin. Sateisinta on maaliskuusta toukokuulle ja marras-joulukuussa. Ruwenzorivuorilla esiintyy useita uhanalaisia kasveja. Ugandan alueella on sademetsiä ja vuoristometsiä, missä esiintyy monenlaisia kukkakasveja, kuten orkideoja, tyräkkejä ja kellokasveja. Siellä kasvaa myös bambua ja saniaisia. Maan sisäosissa on savannia, missä esiintyy yksittäisiä puuryhmiä ja kuivimmilla alueilla kasvillisuus on enimmäkseen piikkipensaita. Ugandan alueella esiintyy yli 300 lajia nisäkkäitä. Näitä ovat sarvikuonot, norsut, simpanssit, vuorigorillat, antiloopit, puhvelit, kirahvit, leopardit ja leijonat. == Lähteet == *